KOMISIJOS REGLAMENTAS (ES) Nr. 65/2012

2012 m. sausio 24 d.

kuriuo įgyvendinamos Europos Parlamento ir Tarybos reglamento (EB) Nr. 661/2009 nuostatos dėl pavarų perjungimo indikatorių ir iš dalies keičiama Europos Parlamento ir Tarybos direktyva 2007/46/EB

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (1), ypač į jo 14 straipsnio 1 dalies a punktą,

kadangi:

PRIĖMĖ ŠĮ REGLAMENTĄ:

1 straipsnis

Taikymo sritis

Šis reglamentas taikomas M1 kategorijos transporto priemonėms, kurios atitinka šiuos reikalavimus:

Šis reglamentas netaikomas transporto priemonėms, skirtoms specialioms socialinėms reikmėms tenkinti, kaip apibrėžta Reglamento (EB) Nr. 715/2007 3 straipsnio 2 dalies c punkte.

2 straipsnis

Apibrėžtys

Be Reglamente (EB) Nr. 661/2009 pateiktų apibrėžčių, šiame reglamente taip pat taikomos šios apibrėžtys:

1. transporto priemonės tipas atsižvelgiant į pavarų perjungimo indikatorius– grupei priskiriamos transporto priemonės, kurių nesiskiria PPI veikimo charakteristikos ir pavarų perjungimo indikatorių loginės funkcijos, naudojamos pavaros perjungimo momentui nurodyti. Nebaigtinis įvairių loginių funkcijų pavyzdžių sąrašas:

2. PPI veikimo charakteristikos– naudojamų parametrų, pavyzdžiui, variklio greičio, galios poreikio, sukimo momento ir jų pokyčio per tam tikrą laiko tarpą, pagal kuriuos nustatomas PPI signalas ir PPI signalų funkcinė priklausomybė nuo šių parametrų, rinkinys;

3. transporto priemonės valdymas– transporto priemonės būsena, kai gali būti perjungiamos bent dvi priekinės pavaros;

4. rankinis valdymas– transporto priemonės valdymas, kai visas arba kai kurias pavaras visada tiesiogiai perjungia vairuotojas;

5. pro išmetamąjį vamzdį išmetami teršalai– pro išmetamąjį vamzdį išmetami teršalai, apibrėžti Reglamento (EB) Nr. 715/2007 3 straipsnio 6 dalyje.

3 straipsnis

Rankinės pavarų dėžės vertinimas

Siekiant įvertinti, ar pavarų dėžė atitinka Reglamento (EB) Nr. 661/2009 3 straipsnio 16 dalyje pateiktą apibrėžtį, pavarų dėžė su bent vienu rankiniu valdymo įtaisu, atitinkančiu šio reglamento 2 straipsnio 4 dalyje pateiktą apibrėžtį, laikoma rankine pavarų dėže. Atliekant minėtą vertinimą, neatsižvelgiama į automatinį pavarų perjungimą, kuriuo siekiama ne užtikrinti optimalų transporto priemonės veikimą, bet reaguoti į ekstremalias sąlygas, norint apsaugoti variklį nuo perkaitimo arba jo išvengti.

4 straipsnis

EB tipo patvirtinimas

1. Gamintojai užtikrina, kad rinkai pateikiamose transporto priemonėse, kurioms taikomas Reglamento (EB) Nr. 661/2009 11 straipsnis, būtų įrengti šio reglamento I priede nustatytus reikalavimus atitinkantys PPI.

2. Siekdami gauti Reglamento (EB) Nr. 661/2009 11 straipsnyje nurodytų transporto priemonių EB tipo patvirtinimą, gamintojai privalo:

c)

3. Remdamasi pagal 2 dalies a, b ir c punktus gamintojo pateiktais dokumentais ir 2 dalies d punkte nurodytų tipo patvirtinimo bandymų rezultatais, tipo patvirtinimo institucija įvertina atitiktį šio reglamento I priedo reikalavimams.

Šio reglamento II priedo 3 dalyje pateikto pavyzdžio EB tipo patvirtinimo sertifikatą, skirtą Reglamento (EB) Nr. 661/2009 11 straipsnyje nurodytoms transporto priemonėms, ji išduoda tik tuo atveju, jeigu nustatoma minėta atitiktis.

5 straipsnis

Teisės aktų poveikio stebėsena

Siekdami atlikti šio reglamento poveikio stebėseną ir įvertinti, ar būtini tolesni patobulinimai, gamintojai ir tipo patvirtinimo institucijos, paprašius Komisijai, pateikia II priede nustatytą informaciją. Komisija ir jos atstovai šią informaciją tvarko konfidencialiai.

6 straipsnis

Direktyvos 2007/46/EB pakeitimai

Direktyvos 2007/46/EB I, III, IV, VI ir XI priedai iš dalies keičiami pagal šio reglamento III priedą.

7 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

(1) OL L 200, 2009 7 31, p. 1.

(2) OL L 171, 2007 6 29, p. 1.

(3) OL L 263, 2007 10 9, p. 1.

I PRIEDAS

SPECIALŪS REIKALAVIMAI, TAIKOMI TRANSPORTO PRIEMONĖMS, KURIOSE ĮRENGTI PAVARŲ PERJUNGIMO INDIKATORIAI (PPI)

1. PPI ženklas

1.1. Patarimas perjungti pavarą duodamas aiškiu regimuoju signalu, pavyzdžiui, aiškiu ženklu perjungti aukštesnę ar žemesnę pavarą arba ženklu, rodančiu pavarą, kurią vairuotojas turėtų įjungti. Vaizdinis ženklas gali būti papildytas kitais signalais, įskaitant garsinius signalus, jeigu juos naudojant saugai nekyla pavojaus.

1.2. PPI neturi trikdyti arba užgožti kito signalinio įtaiso, valdiklio ar rodytuvo, jeigu jis yra privalomas arba padeda saugiai eksploatuoti transporto priemonę. Nepaisant 1.3 dalies, signalas turi būti toks, kad neatitrauktų vairuotojo dėmesio ir netrukdytų tinkamai ir saugiai eksploatuoti transporto priemonės.

1.3. PPI vieta turi atitikti JT EEK taisyklės Nr. 121 5.1.2 punkto reikalavimus. PPI turi būti toks, kad jo nebūtų galima sumaišyti su kitu transporto priemonėje įrengtu signaliniu įtaisu, valdikliu ar rodytuvu.

1.4. PPI signalams pateikti gali būti naudojamas informacijos pateikimo įtaisas, jeigu minėti signalai pakankamai skiriasi nuo kitų signalų ir dėl to yra aiškiai matomi ir atpažįstami vairuotojo.

1.5. Išimtinėmis aplinkybėmis PPI signalas gali būti laikinai automatiškai atšauktas arba išjungtas. Tokiomis aplinkybėmis laikomos sąlygos, kuriomis gali kilti pavojus transporto priemonės veikimo saugumui ar vientisumui, įskaitant traukos ar stabilumo kontrolės sistemų įsijungimą, pagalbos vairuotojui sistemų signalus arba su transporto priemonės veikimo triktimi susijusius įvykius. PPI vėl pradeda įprastai veikti, kai išnyksta išimtinės aplinkybės ir praeina ne mažiau kaip 10 sekundžių, jeigu tai yra pagrįstai būtina dėl specialių techninių ar veikimo priežasčių.

2. PPI veikimo reikalavimai (taikoma visiems rankinio valdymo įtaisams)

2.1. PPI įspėjimas perjungti pavarą įsijungia tuomet, kai įjungus siūlomą pavarą, remiantis skaičiavimais, būtų suvartota mažiau degalų nei palikus įjungtąją pavarą, atsižvelgiant į 2.2 ir 2.3 punktuose nustatytus reikalavimus.

2.2. PPI sukonstruojamas taip, kad pagrįstai numatomomis vairavimo sąlygomis skatintų vairuoti optimaliai taupant degalus. Pagrindinė PPI paskirtis – užtikrinti mažesnes transporto priemonės degalų sąnaudas, kai vairuotojas paiso PPI signalų. Tačiau, kai PPI signalo yra paisoma, pro išmetimo vamzdį išmetamų teršalų nustatytas kiekis, palyginti su pradine būsena, neturi neproporcingai padidėti. Be to, dėl to, kad vadovaujamasi PPI signalais, po šaltojo paleidimo neturėtų sutrikti taršos kontrolės prietaisų, pavyzdžiui, katalizatorių, savalaikis veikimas. Šiuo tikslu transporto priemonių gamintojai tipo patvirtinimo institucijai turėtų pateikti techninius dokumentus, kuriuose aprašomas vadovavimosi PPI signalais poveikis pro transporto priemonės išmetimo vamzdį išmetamų teršalų nustatytam kiekiui, kai transporto priemonė važiuoja bent jau pastoviu greičiu.

2.3. Vadovaujantis PPI signalais, neturi kilti pavojaus transporto priemonės veikimo saugumui, pavyzdžiui, tuomet, kai reikia padidinti galią, variklis neturi perkaisti arba variklio stabdymas ar variklio sukimo momentas neturi būti nepakankamas.

3. Informacija, kurią būtina pateikti

3.1. Gamintojas tipo patvirtinimo institucijai pateikia toliau nurodytą informaciją. Pateikiamą informaciją sudaro šios dvi dalys:

a) oficialus dokumentų rinkinys, kuris gali būti pateikiamas suinteresuotosioms šalims, kai jos to prašo;

b) itin konfidencialus papildomų dokumentų rinkinys.

3.1.1. Oficialiame dokumentų rinkinyje pateikiama:

a) viso transporto priemonės tipui, patvirtintam atsižvelgiant į PPI, priklausančiose transporto priemonėse įrengtų PPI ženklų rinkinio aprašymas ir atitikties 1 dalies reikalavimams įrodymai;

b) įrodymai, t. y. duomenys ar inžineriniai įvertinimai, pavyzdžiui, modeliavimo duomenys, teršalų ar degalų sąnaudų diagramos, teršalų bandymai, kurie tinkamai įrodo, kad PPI vairuotojui gali laiku ir veiksmingai nurodyti perjungti pavarą, laikantis 2 dalies reikalavimų;

c) PPI paskirties, naudojimo ir funkcijų paaiškinimas prie transporto priemonės pridedamų naudotojo instrukcijų dalyje apie PPI.

3.1.2. Papildomų dokumentų rinkinyje pateikiamas PPI konstravimo aprašymas, visų pirma jo veikimo charakteristikos.

3.1.3. Nepaisant 5 straipsnio nuostatų, papildomų dokumentų rinkinys turi būti žinomas tik tipo patvirtinimo institucijai ir gamintojui. Jį gali saugoti tipo patvirtinimo institucija arba, tipo patvirtinimo institucijos nuožiūra, gamintojas. Jeigu dokumentų rinkinį saugo gamintojas, patvirtinimo institucija, peržiūrėjusi ir patvirtinusi šį rinkinį, suteikia jam identifikavimo numerį ir nurodo datą. Patvirtinimo institucijai suteikiama galimybė patikrinti dokumentų rinkinį, kai suteikiamas patvirtinimas arba bet kuriuo kitu metu, kol galioja patvirtinimas.

3.2. Gamintojas pateikia PPI paskirties, naudojimo ir funkcijų paaiškinimą prie transporto priemonės pridedamų naudotojo instrukcijų dalyje apie PPI.

4. Degalų ekonomijos poveikis rekomenduojamiems PPI pavarų perjungimo momentams nustatomas toliau apibrėžta tvarka

4.1. Transporto priemonės greičio, kurį pasiekus, remiantis PPI, patariama įjungti aukštesnę pavarą, nustatymas

Šis bandymas turi būti atliekamas, kai transporto priemonės variklis yra įkaitęs, naudojant važiuoklės dinamometrą ir taikant šio priedo 1 priedėlyje pateiktą greičio profilį. Atsižvelgiant į PPI, įjungiama aukštesnė pavara ir užregistruojamas transporto priemonės greitis, kuriuo važiuojant pateikiamas PPI įspėjimas perjungti pavarą. Bandymas kartojamas 3 kartus.

Vn GSI žymi vidutinį greitį, kuriuo važiuojant pateikiamas PPI įspėjimas įjungti aukštesnę pavarą, perjungiant n pavarą (n = 1, 2, …, #g) į n + 1 pavarą, nustatytą atlikus minėtus 3 bandymus; čia #g rodo, kiek transporto priemonė turi priekinių pavarų. Šiuo tikslu atsižvelgiama tik į tuos PPI perjungimo nurodymus, kurie pateikiami prieš pasiekiant didžiausią greitį; neatsižvelgiama į PPI nurodymus pagreitėjimo metu.

Atliekant minėtus skaičiavimus, V0 GSI yra lygus 0 km/h, o V#g GSI yra lygus 140 km/h arba didžiausiam transporto priemonės greičiui, priklausomai nuo to, kuris iš jų yra mažesnis. Jei transporto priemonė negali pasiekti 140 km/h greičio, važiuojama didžiausiu jos greičiu, kol gaunamas I.1 brėžinyje pateiktas greičio profilis.

Kita vertus, rekomenduojamus PPI perjungimo momentus gamintojas gali nustatyti analizės būdu, remdamasis 3.1 punkte nurodytame papildomų dokumentų rinkinyje pateiktu PPI algoritmu.

4.2. Standartiniai pavarų perjungimo momentai

Vn std žymi greitį, kurį pasiekus ir PPI nedavus įspėjimo tipinis vairuotojas turėtų n pavarą perjungti į n + 1 pavarą. Remiantis pavarų perjungimo momentais, nustatytais atliekant 1 tipo išmetalų bandymą (1), nustatomos šios standartinės pavarų perjungimo greičio vertės:

V0 std = 0 km/h; V1 std = 15 km/h; V2 std = 35 km/h; V3 std = 50 km/h; V4 std = 70 km/h; V5 std = 90 km/h; V6 std = 110 km/h; V7 std = 130 km/h; V8 std = V#g GSI;

čia Vn min žymi mažiausią transporto priemonės greitį, kuriuo gali važiuoti transporto priemonė, kai įjungta n pavara, neperkaitinant variklio, o Vn max žymi didžiausią transporto priemonės greitį, kuriuo gali važiuoti transporto priemonė, kai įjungta n pavara, nesugadinant variklio.

Jeigu šiame sąraše pateikta Vn std vertė yra mažesnė nei Vn + 1 min, Vn std turi būti lygi Vn + 1 min. Jeigu šiame sąraše pateikta Vn std vertė yra didesnė nei Vn max, Vn std turi būti lygi Vn max (n = 1, 2, …, #g – 1).

Jeigu tokiu būdu nustatyta V#g std vertė yra mažesnė nei V#g GSI, ji turi būti lygi V#g GSI.

4.3. Degalų sąnaudų kitimo greičio kreivės

Gamintojas tipo patvirtinimo institucijai pateikia informaciją apie transporto priemonės degalų sąnaudų funkcinę priklausomybę nuo pastovaus transporto priemonės greičio, kai važiuojama įjungus n pavarą ir laikomasi toliau pateikiamų taisyklių.

FCn i žymi degalų sąnaudas kg/h (kilogramais per valandą), kai transporto priemonė važiuoja pastoviu greičiu vi = i × 5 km/h – 2,5 km/h (čia i yra teigiamas sveikas skaičius), įjungus n pavarą. Gamintojas minėtus duomenis pateikia apie kiekvieną pavarą – n (n = 1, 2, …, #g) ir vn min ≤ vi ≤ vn max. Minėtos degalų sąnaudų vertės nustatomos tapačiomis aplinkos sąlygomis, atitinkančiomis realias vairavimo sąlygas, kurias gali nustatyti transporto priemonės gamintojas atlikdamas bandymą arba atitinkamus skaičiavimus, dėl kurių jis susitaria su patvirtinimo institucija.

4.4. Transporto priemonės greičio verčių pasiskirstymas

Esant Pi tikimybei, kad transporto priemonė važiuoja v greičiu, kai vi – 2,5 km/h < v ≤ vi + 2,5 km/h (i = 1, …, 28), vertės turėtų pasiskirstyti taip:

i Pi 1 4,610535879 2 5,083909299 3 4,86818148 4 5,128313511 5 5,233189418 6 5,548597362 7 5,768706442 8 5,881761847 9 6,105763476 10 6,098904359 11 5,533164348 12 4,761325003 13 4,077325232 14 3,533825909 15 2,968643201 16 2,61326375 17 2,275220718 18 2,014651418 19 1,873070659 20 1,838715054 21 1,982122053 22 2,124757402 23 2,226658166 24 2,137249569 25 1,76902642 26 1,665033625 27 1,671035353 28 0,607049046

Kai didžiausias transporto priemonės greitis atitinka i, o i yra mažesnė kaip 28, Pi + 1–P28 vertės pridedamos prie Pi.

4.5. Tipinių degalų sąnaudų nustatymas

FCGSI žymi transporto priemonės degalų sąnaudas, kai vairuotojas paiso PPI įspėjimo:

FCGSI i = FCn i, čia Vn – 1 GSI ≤ vi < Vn GSI (kai n = 1, …, #g) ir FCGSI i = 0, jei vi ≥ V#g GSI

FCstd žymi transporto priemonės degalų sąnaudas, kai taikomi standartiniai pavarų perjungimo momentai:

FCstd i = FCn i, čia Vn – 1 std ≤ vi < Vn std (kai n = 1, …, #g) ir FCstd i = 0, jei vi ≥ V#g GSI

Paisant PPI įspėjimo santykinai sutaupytos tipinės degalų sąnaudos apskaičiuojamos taip:

FCrel. Save = (1 – FCGSI/FCstd) × 100 %.

4.6. Duomenų registravimas

Registruojami šie duomenys:

— Vn GSI vertės, nustatytos pagal 4.1 punktą,

— degalų sąnaudų kitimo greičio kreivės vertės FCn i, kurias pagal 4.3 punktą praneša gamintojas,

— FCGSI, FCstd ir FCrel. Save vertės, apskaičiuotos pagal 4.5 punktą.

(1) Apibrėžtas JT EEK taisyklės Nr. 83 su 05 serijos pakeitimais 4a priede.